OpenLLM-France/wikimedia huggingface dataset:
# Django (pel·lícula)

Django és una pel·lícula dramàtica francesa del 2017 sobre la vida de Django Reinhardt, dirigida per Étienne Comar. Va obrir el 67è Festival Internacional de Cinema de Berlín. La música de Reinhardt és interpretada a la pel·lícula pel Rosenberg Trio. S'ha doblat al català per a À Punt.

## Repartiment

* Reda Kateb com a Django Reinhardt
* Cécile de France com a Louise de Klerk
* Bea Palya com a Naguine
* Johnny Montreuil com a Joseph Reinhardt
* Raphaël Dever com a Vola
* Patrick Mille com a Charlie Delaunay
* Àlex Brendemühl com a Hans Biber
* Ulrich Brandhoff com a Hammerstein

## Referències

* ↑ «Django Reviews». CBS Interactive. [Consulta: 17 agost 2021].
* ↑ «World Premiere of Django to Open the Berlinale 2017». Berlinale. [Consulta: 17 agost 2021].
* ↑ «Berlin: Etienne Comar's 'Django' to Open 2017 Festival». The Hollywood Reporter, 04-01-2017 [Consulta: 17 agost 2021].
* ↑ «Django». À Punt, 18-11-2023. [Consulta: 18 novembre 2023].
# Hipercàpnia

La hipercàpnia és l'augment de la pressió parcial de diòxid de carboni (CO₂), mesurada en sang arterial, per sobre de 46 mmHg (6,1 kPa). Produeix una disminució del pH a causa de l'augment de la concentració plasmàtica de diòxid de carboni. La situació contrària és la hipocàpnia, que tampoc és positiva, ja que puja en excés el pH i pot produir marejos i pèrdua de coneixement. L'augment de diòxid de carboni (hipercàpnia) estimula la respiració.

## Vegeu també

* Insuficiència respiratòria
* Oxigenoteràpia
# Creu de terme de Pujarnol

La Creu de terme de Pujarnol és una obra de Porqueres (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Creu de terme al damunt d'una capelleta-oratori. El basament és una plataforma de pedra d'estructura rectangular, sobre la qual hi ha una fornícula on hi hauria l'escultura d'un sant. Aquesta estructura està coronada per una creu, de ferro. Gravat per tot el monument hi ha diverses inscripcions, com ara la data 1834.

## Història

Segons els veïns de la zona, el monument s'utilitzava per beneir el bestiar per Sant Anton.

## Referències

* 1 2 «Creu de terme de Pujarnol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 agost 2021].
# Puig del Pal

El Puig del Pal és una muntanya que està situada a ponent del terme municipal d'Espolla, a l'Alt Empordà, a escassos 2 km del nucli urbà. És una muntanya molt característica, tot i la poca alçada, perquè domina el poble d'Espolla i tota la zona més nord-occidental del poble està gairebé a la falda d'aquesta muntanya.
A la falda oest, a més, compta amb un dolmen que n'ha pres el nom, concretament és el dolmen de la Gutina/Puig del Pal.
# Ca la Xica Xacó

Ca la Xica Xacó és una masia de Súria (Bages) protegida com a Bé Cultural d'Interès Local.

## Descripció

Construcció situada al costat nord de la carretera BP-4313 en direcció a Balsareny. Es tracta d'una edificació de planta quadrangular amb annexos al costat del cos principal. Té dos pisos i golfes amb coberta a doble vessant. Els paraments es troben arrebossats i destaca a la façana lateral una doble finestra coberta amb arcs de mig punt al lloc més alt de les golfes.

## Referències

* ↑ «Ca la Xica Xacó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2018].
# Monarca d'Everett

El monarca d'Everett (Symposiachrus everetti) és un ocell de la família dels monàrquids (Monarchidae).

## Hàbitat i distribució

Habita els boscos de l'illa de Tanahjampea, a prop de la costa meridional de Sulawesi.

## Referències

* ↑ «Monarca d'Everett». Cercaterm. TERMCAT, Centre de Terminologia. Rev. 10/05/2023(català)
# Doryrhamphus aurolineatus

Doryrhamphus aurolineatus és una espècie de peix de la família dels singnàtids i de l'ordre dels singnatiformes.

## Morfologia

* Els mascles poden assolir 3,4 cm de longitud total.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima tropical que viu fins als 11 m de fondària.

## Distribució geogràfica

Es troba a l'illa Masirah (Oman, Mar d'Aràbia).

## Referències

* ↑ Kaup J. J., 1856. Catalogue of lophobranchiate fish in the collection of the British Museum. London. Cat. Lophobranchiate Fish . i-iv + 1-76.
* ↑ BioLib (anglès)
* 1 2 3 «Doryrhamphus aurolineatus» (en anglès). FishBase. Froese, Rainer; Pauly, Daniel (editors).
* ↑ Randall, J.E. i J.L. Earle, 1994. Doryrhamphus aurolineatus, a new pipefish (Syngnathidae) from Masirah Island, Oman. Fauna of Saudi Arabia 14:282-286.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p.

## Bibliografia

* Dawson, C. E., 1981: Review of the Indo-Pacific pipefish genus Doryrhamphus Kaup (Pisces, Syngnathidae), with descriptions of a new species and a new subspecies. Ichthyological Bulletin of the J. L. B. Smith Institute of Ichthyology Núm. 44: 1-27.
* Dawson, C.E., 1985. Indo-Pacific pipefishes (Red Sea to the Americas). The Gulf Coast Research Laboratory Ocean Springs, Mississipi, Estats Units.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Calau becfalçat de Palawan

El calau becfalçat de Palawan (Anthracoceros marchei) és una espècie d'ocell de la família dels buceròtids (Bucerotidae) que habita els boscos de Palawan, Calaiman i Balabac, al sud-oest de les Filipines.
# Hunts Point

Hunts Point és una població dels Estats Units a l'estat de Washington. Segons el cens del 2000 tenia 443 habitants.

## Demografia

Segons el cens del 2000, Hunts Point tenia 443 habitants, 165 habitatges, i 131 famílies. La densitat de població era de 589,8 habitants per km².
Dels 165 habitatges en un 32,1% hi vivien nens de menys de 18 anys, en un 73,3% hi vivien parelles casades, en un 3,6% dones solteres, i en un 20,6% no eren unitats familiars. En el 15,2% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 2,98.
Per edats la població es repartia de la següent manera: un 26% tenia menys de 18 anys, un 3,8% entre 18 i 24, un 20,3% entre 25 i 44, un 34,1% de 45 a 60 i un 15,8% 65 anys o més.
L'edat mediana era de 45 anys. Per cada 100 dones de 18 o més anys hi havia 98,8 homes.
La renda mediana per habitatge era de 179.898 $ i la renda mediana per família de 200.000 $. Els homes tenien una renda mediana de 100.000 $ mentre que les dones 40.417 $. La renda per capita de la població era de 113.816 $. Cap de les famílies i l'1,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hunts Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Hunts Point». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Creu del presoner polític 1940-1945

La Creu del presoner polític 1940-1945 (francès: Croix du Prisonnier Politique 1940–1945; neerlandès: Het Politieke Gevangenkruis 1940–1945) és una medalla de guerra belga establerta per reial decret del Regent el 13 de novembre de 1947 i atorgada a tots aquells ciutadans belgues que haguessin estat detinguts i internats pels alemanys com a presoners polítics durant la Segona Guerra Mundial. L'estatut de la medalla preveu la concessió pòstuma de la medalla per aquells que no sobrevisquessin a la detenció, així com el dret de l'esposa o dels pares del difunt a lluir la creu.

## Descripció

La Creudel presoner polític 1940-1945 és una creu pattée de 37mm d'ample platejada. A l'anvers hi ha un medalló de cm de diàmetre envoltat per filferro espinós amb un triangle invertit vermell amb una lletra "B" en negre al mig. El triangle amb la "B" representa la insígnia que els detinguts havien de portar sobre el seu uniforme de presoner indentificant-los com a presoners polítics belgues. Al revers també hi ha un medalló central, esmaltat en negre amb els anys "1940-1945" en platejat en dues columnes.
La creu penja d'una cinta de 38mm d'ample de seda blanca, amb 6 franges blaves de 3mm, separades 3mm les unes de les altres. Aquests colors representen els colors dels uniformes dels presoners.
Sobre el galó es poden portar fins a 4 estrelles de 5 o 6 puntes, cadascuna d'elles significa un període de 6 mesos d'internament. En cas d'una concessió pòstuma es porta una barra en esmalt negre sobre les estrelles.

## Receptors notables

* Capità Charles de Hepcée
* Doctor Ivan Colmant
* Paul Coart
* Baró Paul Halter
* René Henri cavaller Bauduin
* Walter Ganshof van der Meersch
* Fernand Hanssens
* Lucien Wercollier
* Major general Paul Jacques
* Tinent general de la Gendarmeria Oscar-Eugène Dethise
* Alfons Vranckx
* Vescomte Omer Vanaudenhove
* Baró Gilbert Thibaut de Maisières
* Comte Jean d'Ursel
* Comte Georges Moens de Fernig

## Referències

* 1 2 3 4 Error: hi ha títol o url, però calen tots dos paràmetres.«[{{{url}}} Royal Decree of the Regent of 13 November 1947 creating the Croix du Prisonnier Politique 1940–1945]». Belgian Defence Ministry, 13-11-1947.
* 1 2 3 4 5 6 7 «Recipients of the Political Prisoner's Cross 1940–1945 compiled from the ARS MORIENDI web site» (en francès). ARS MORIENDI, 06-07-2012. Arxivat de l'original el 2011-09-06. [Consulta: 10 setembre 2012].

## Altres fonts

* Quinot H., 1950, Recueil illustré des décorations belges et congolaises, 4e Edition. (Hasselt)
* Cornet R., 1982, Recueil des dispositions légales et réglementaires régissant les ordres nationaux belges. 2e Ed. N.pl., (Brussels)
* Borné A.C., 1985, Distinctions honorifiques de la Belgique, 1830–1985 (Brussels)

## Enllaços externs

* Biblioteca reial de Bèlgica Arxivat 2004-08-27 a Wayback Machine. (francès)
* Els ordes nacionals belgues (francès)
* ARS MORIENDI Notables de la història de Bèlgica Arxivat 2011-09-06 a Wayback Machine. (francès) (neerlandès)
# Psicobiologia

La psicobiologia o biopsicologia, també coneguda com a neurologia del comportament, és l'aplicació dels principis de la biologia a l'estudi del comportament dels animals, inclosos els humans. Considera que els animals capaços de percebre i aprendre són: a) els mamífers (incloent-hi l'ésser humà) i b) les aus. Es considera predominantment una ciència biològica i secundàriament una ciència social, i es basa en el materialisme com a filosofia.
Els objectius de la psicobiologia incorporen els objectius del conductisme i va més enllà. La psicobiologia no es limita a descriure la conducta, sinó que la intenta explicar en termes neurobiològics. La finalitat última de la psicobiologia és la construcció de teories tant generals com específiques, capaces d'explicar i predir fets conductuals i mentals en termes biològics .
La psicobiologia utilitza els mètodes de la neurociència, el conductisme i la psicofisiologia. Utilitza plenament el mètode científic, a causa que vigila i altera els processos mentals, ja que els considera processos cerebrals. Utilitza per complet el mètode experimental, que empra en l'actualitat una enorme varietat de tècniques precises i sofisticades.
# Ferdinand Rahles

Ferdinand Rahles (Hamburg, 1800 - Londres, 19 de març de 1878), fou un compositor i escriptor alemany.
Va ser director d'una societat coral i professor de piano a Coblença, i després es traslladà Anglaterra, establint-se en la capital del Regne Unit com a professor de cant i col·laborador del Musical World.
Va compondre cors a 4 veus i lieder amb acompanyament de piano.

## Bibliografia

* Enciclopèdia Espasa, vol. 49, pàg. 374. (ISBN-84-239-4549-9)
# Bufet (moble)

Un bufet, aparador, aparadora o parador i tinell és un moble que s'utilitza per a guardar-hi la vaixella i altres estris destinats al servei de taula.
Els bufets són mobles amb calaixos o armaris en què s'introdueixen els estovalles, vaixelles i coberteries necessaris per al servei diari de la taula. Generalment, es troben en el menjador o a la cuina, és a dir, en llocs prop del lloc en què se serveix el menjar. Els bufets són mobles amples i baixos; el tauler superior també serveix per a posar-hi llums o altres objectes de decoració com gerros, vases, espelmes, etc.
Encara que ha estat considerat un moble antiquat i voluminós i que ha estat en desús durant dècades, actualment, viu un cert renaixement, fabricat en nous dissenys, materials i colors. Els actuals bufets són més petits i compleixen la mateixa funció d'acumuladors d'objectes, això fa que són útils en diferents cambres o peces. Les actuals propostes inclouen, per exemple, bufets per al rebedor o per a la cambra de bany.

## Referències

* ↑ Balear
* ↑ «Definició de bufet, significat de bufet en català». [Consulta: 25 desembre 2018].

## Vegeu també

* Calaixera
* Credença
* Xifonier
# Monarca d'Ua Huka

El monarca d'Ua Huka (Pomarea iphis) és un ocell de la família dels monàrquids (Monarchidae).

## Hàbitat i distribució

Habita els boscos de l'illa d'Ua Huka, a les Marqueses.

## Referències

* ↑ «Monarca d'Ua Huka». Cercaterm. TERMCAT, Centre de Terminologia. Rev. 10/05/2023(català)
# Doryrhamphus baldwini

Doryrhamphus baldwini és una espècie de peix de la família dels singnàtids i de l'ordre dels singnatiformes.

## Morfologia

* Els mascles poden assolir 14 cm de longitud total.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima tropical que viu entre 6-50 m de fondària.

## Distribució geogràfica

És un endemisme de Hawaii.

## Referències

* ↑ Kaup J. J., 1856. Catalogue of lophobranchiate fish in the collection of the British Museum. London. Cat. Lophobranchiate Fish . i-iv + 1-76.
* ↑ BioLib (anglès)
* 1 2 3 «Doryrhamphus baldwini» (en anglès). FishBase. Froese, Rainer; Pauly, Daniel (editors).
* ↑ Dawson, C.E., 1985. Indo-Pacific pipefishes (Red Sea to the Americas). The Gulf Coast Research Laboratory Ocean Springs, Mississipi, Estats Units.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Allen, G.R. i R.C. Steene, 1988. Fishes of Christmas Island Indian Ocean. Christmas Island Natural History Association, Christmas Island, Indian Ocean, 6798, Austràlia. 197 p.
* ↑ Mundy, B.C., 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.
* ↑ Tinker, S.W., 1978. Fishes of Hawaii, a handbook of the marine fishes of Hawaii and the Central Pacific Ocean. Hawaiian Service Inc., Honolulu. 568 p.

## Bibliografia

* Dawson, C. E., 1981: Review of the Indo-Pacific pipefish genus Doryrhamphus Kaup (Pisces, Syngnathidae), with descriptions of a new species and a new subspecies. Ichthyological Bulletin of the J. L. B. Smith Institute of Ichthyology Núm. 44: 1-27.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Calau bec d'ivori

El calau bec d'ivori (Lophoceros pallidirostris) és una espècie d'ocell de la família dels buceròtids (Bucerotidae). Habita boscos i sabanes d'Angola, sud de la República Democràtica del Congo, sud i nord-est de Tanzània, Zàmbia, Malawi i nord de Moçambic.
# Huntsville

«Huntsville» té aquests significats:
* Huntsville (Ontario), localitat canadenca de la província d'Ontario
* Huntsville (Alabama), localitat estatunidenca de l'estat d'Alabama
* Huntsville (Arkansas), localitat estatunidenca de l'estat d'Arkansas
* Huntsville (Missouri), localitat estatunidenca de l'estat de Missouri
* Huntsville (Ohio), localitat estatunidenca de l'estat d'Ohio
* Huntsville (Tennessee), localitat estatunidenca de l'estat de Tennessee
* Huntsville (Texas), localitat estatunidenca de l'estat de Texas
* Huntsville (Utah), localitat estatunidenca de l'estat de Utah
# Conrad II de Caríntia

Conrad II (probablement 1003-20 de juliol de 1039), anomenat el Jove, va ser duc de Caríntia el 1035 fins a la seva mort.
El seu pare, Conrad I de Caríntia, va morir en 1011 quan Conrad II era menor d'edat i no fou tingut en compte per la successió. Adalberó d'Eppenstein, marcgravi de Carantània des de feia uns 11 anys, fou investit amb el ducat de Caríntia. Conrad va conservar els dominis familiars formats pels comtats de Nahegau, Speyergau i Wormsgau.
El 1024, igual que el seu avi Otó I de Caríntia el 1002, Conrad fou candidat al tron d'Alemanya després de la mort de l'emperador Enric II, però fou el seu cosí, un altre Conrad II, fill del seu oncle patern, Enric de Speyer, el que fou elegit rei. El 1035, Adalberó es va rebel·lar contra la dinastia sàlica i fou privat del seu ducat. Conrad el Jove va ser triat per reemplaçar-lo. No va viure molt de temps després; va morir el 1039. Va ser enterrat al costat del seu pare i la seva mare, Matilde, filla de Herman II de Suàbia, a la catedral de Worms. A la seva mort, el seu hereu natural era el rei Enric, que fou duc com Enric IV de Caríntia.
No hi ha cap matrimoni registrat de Conrad, encara que un fill, anomenat Cunó, apareix el 1056, en la venda de Bruchsal al rei Enric.

## Referències

* Wipo: Taten Kaiser Konrads II. a: Werner Trillmich, Rudolf Buchner (Hrsg.): Quellen des 9. und 11. Jahrhunderts zur Geschichte der Hamburgischen Kirche und des Reiches (FSGA 11), Darmstadt 1961
# Puigmoltó (Sant Pere de Ribes)

Puigmoltó és un nucli de població, d'origen medieval, de Sant Pere de Ribes, que es troba a poc més d'un quilòmetre del nucli de Ribes.
Es troba documentat l'any 1078, quan en una donació feta pels primers senyors de Ribes en la qual cedien una “quadra erma i deshabitada” (no posa el nom), que per les afrontacions indicades té totes les possibilitats de ser Puigmoltó, ja que pel cantó de migdia limitava amb “ipsos chatios” (és a dir, els Carç) i el “Pedroçel”, actual Pedruell, indrets que són els mateixos límits de l'any 1333, any en què obtingué la carta de poblament de mans del rei Alfons el Benigne. Les primeres cases s'orientaren, sense cap mena d'ordre, cap a mar. Al llarg dels segles xvi i xvii, fruit del creixement de la població, s'obrí un carrer principal de cases orientat de nord a sud. En destaca, a l'altre costat de la carretera BV-2113, la masia del Carç, amb una capella dedicada a Sant Jaume, esmentada ja al segle xiv.
Fins a mitjans dels anys 80 del segle XX el nucli comptava amb una petita botiga de queviures a la plaça del poble. També fins a aquells anys funcionà una escola rural, que hagué de tancar per manca de nens. Actualment els nens i nenes de Puigmoltó es desplacen a Ribes per anar a l'escola.
La festa major se celebra en honor de Sant Jaume (25 de juliol), durant el cap de setmana més proper al dia del sant. Són típics el concurs de truc, el cercavila de dissabte tarda i el ball de dissabte nit.

## Referències

* ↑ Carbonell Virella, Vicenç. Una visita a Puigmoltó. 24 de gener de 2016 Arxivat 2018-07-12 a Wayback Machine.. Talaia, 2016
* ↑ «Masia del Carç». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
* ↑ Froilan Franco i Franco, Teresa Puig i Bisbal. Història de l'Escola Pública Unitària i Mixta del poble de Puigmoltó: entre la utopia i la realitat (1931-1983). Agrupació Social i Cultural de Puigmoltó. 2013
* ↑ Puig Bisbal, Teresa. Salutació i història recent (1979-2004) a Programa de Festa Major de Puigmoltó. 2005
# Flat Rock (Comtat de Surry)

Flat Rock és una concentració de població designada pel cens del Comtat de Surry (Carolina del Nord) als Estats Units d'Amèrica. Segons el cens dels Estats Units del 2000 tenia 1.690 habitants.

## Demografia

Segons el cens del 2000 Flat Rock tenia 1.690 habitants, 696 habitatges i 476 famílies. La densitat de població era de 247,2 habitants per km².
Dels 696 habitatges en un 26,6% hi vivien nens de menys de 18 anys, en un 52,3% hi vivien parelles casades, en un 11,2% dones solteres, i en un 31,6% no eren unitats familiars. En el 28,6% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,99.
Per edats la població es repartia de la següent manera: un 22,9% tenia menys de 18 anys, un 7,4% entre 18 i 24, un 29,1% entre 25 i 44, un 23,7% de 45 a 60 i un 17% 65 anys o més.
L'edat mediana era de 39 anys. Per cada 100 dones de 18 o més anys hi havia 95,4 homes.
La renda mediana per habitatge era de 27.733 $ i la renda mediana per família de 34.583 $. Els homes tenien una renda mediana de 24.400 $ mentre que les dones 17.750 $. La renda per capita de la població era de 12.495 $. Entorn del 7,8% de les famílies i el 10,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Flat Rock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Flat Rock». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].